**Диктовки за помагалото „Искам да науча повече по БЕЛ“**

1. **клас**

**Тема № 26**

**Диктовка – следбуквен етап**

**Пролет**

Дойде пролет. Птиците долетяха от юг. Цветята разцъфнаха. Петьо и Йоана излязоха на полянката. Вдигнаха очи към стария дъб. Децата поздравиха щъркела и хукнаха да играят.

**Тема № 32**

**Колко много знам!**

**Рибки**

Радка и Мая имат рибки. Те плуват в красив аквариум. На дъното му има камъчета и листенца. Петьо също идва при рибките. Радва им се и ги храни.

1. **клас**

**Тема № 25**

**Правилно пиша и изговарям прилагателните имена**

**Иво**

Ранна утрин е. Иво е сънлив и мълчалив. Грабва тежката раница и поема към мъгливата планина. През облаците се прокрадва златист и топъл лъч. Лицето му грейва в усмивка.

**Тема № 32**

**Какво знам в края на 2. клас**

**Вълшебникът от Оз**

Тримата напуснаха колибата и тръгнаха между дърветата, докато намериха малък бистър извор. Дороти пи, изми се и закуси. Тя забеляза, че не е останал много хляб в кошничката. Тъкмо беше привършила закуската и се готвеше да се отправи към пътя с жълтите павета, когато трепна, защото чу дълбоко охкане съвсем наблизо.

– Какво беше това? – попита плахо.

– Нямам представа – отвърна Плашилото, – да отидем да видим.

*Лиман Франк Баум*

1. **клас**

## Тема № 3

## Вече знам от 2. клас

В двора над къщния покрив дремеше с разперени клони стара круша с кух дънер. Тя беше на младини ударена от гръмотевица — цялата обгорена — и сега живуркаше едвам­едвам. В клоните на скрито място гнездеше едно славейче. То се люшкаше безгрижно по клончетата и чуруликаше сладко, защото в гнездото му растяха и наливаха млади сили три чудесни пиленца.

*„Една кибритена клечка“, Ангел Каралийчев*

## Тема № 16

## Лице и число на глагола

Защо имаме нужда от храна?

Ако поемаме повече храна, отколкото имаме нужда, тялото ни складира излишъка като тлъстина. Ставаме тежки и трудноподвижни.

Полезните вещества в храната помагат на тялото ни да се справи по­лесно, когато се нараним или разболеем.

*Из „Мини енциклопедия“*

## Тема № 31

## Части на речта

**Поучителни бонбони**

На планетата Бу няма книги. Науката се продава и се консумира в бутилки.

Историята е една червена течност, която прилича на сок от нар. Географията — течност, зелена като мента, граматиката е безцветна и има вкус на минерална вода. Няма училища, учи се вкъщи. Всяка сутрин децата, според възрастта, трябва да гаврътнат чаша история, няколко лъжици аритметика и т.н.

Но ще повярвате ли? Пак се глезят.

*Джани Родари*

## Тема № 32

## Какво знам в края на 3. клас

## Златна есен

Колко много промяна в природата!... Тревата прецъфтяла, пожълтяла. Из нея се не мяркат хубавите погледи на толкова цветя. Дълги паяжини се протакат из въздуха.

Гората стои замислена. Певците ги няма. Тъжно шуми гората, пращят сухи съчки, попадат жълти листа и пак настава мъртва тишина.

Реката също не е весела. Тя тече бавно, някак уморено.

*По Елин Пелин*

1. **клас**

### **Тема № 3**

### **Вече знам от 3. клас (входно равнище)**

Тръгнал един ловец в планината, лов да бие. Стиг- нал до тъмната гора и що да види? Запалила се стара- та гора. Дърветата пращят и падат.

Ослушал се ловецът и чул жален писък. Някой пищи в огъня. Упътил се към гласа и видял, че на едно обго- ряло и почерняло дърво се гърчи пъстра змия, пищи и не смее да слезе, защото под нея пламти огън.

– Брат да ми си, ловецо, отърви ме от тая напаст! – помолила се змията.

*Из „Чудната воденичка“, Ангел Каралийчев*

### **Тема № 10**

**Правопис и употреба на сложните думи**

В автофургона на Маншон наистина всичко, до най-малката дреболия, будеше приятно чувство за уют. Сякаш това бе не автомобил, а малка удобна къщица. Грижливо оправеното легло бе покрито с пъстроцветно одеяло. На масичката под прозореца бяха натопени в порцеланова ваза яркожълти лалета, имаше и една снимка на Маншон в стъклена рамка.

Наоколо бяха окачени други снимки, най-вече на птици и животни. Мъхеста брада се зае веднага с голям интерес да ги разглежда. В същото време Полуобувка реши, че непременно ще трябва да се снима.

*По „Маншон, Полуобувка и Мъхеста брада“,*

*Ено Рауд*

### **Тема № 17**

**Видове изречения. Разграничаване. Преобразуване**

**Буря**

Притъмня. Заваля пороен дъжд. Разлюля се морето.

Издигнаха се високи вълни и заплашително се втурнаха към брега. Малките рибарски лодки се напълниха с вода. Брегът опустя. Само един рибар напразно придърпваше лодката си към брега. Морето ядосано му отвръщаше с грохот и морска пяна.

*Лилия Вълкова*

### **Тема № 28**

**Време на глагола – сегашно време, минало време, бъдеще време**

Имаше едно време една водна капчица, която се страхуваше да не се изгуби. В училището за водни капчици непрекъснато я учеха да разпознава полезните растения от плевелите. Обясняваха й, че като й дойде времето, трябва да разпознае и да реши кого да полее, за да има полза от нея.

– Ай, ай, ай – вайкаше се наум капчицата. – Ай, ай, ай, как ще стане това? Въобще не си го представям! Нали като полея някого, мен вече няма да ме има? Ще се изгубя завинаги.

*„Водната капчица“, Весела Фламбурари*

### **Тема № 34**

**Какво знам в края на 4. клас (изходно равнище)**

Учебната година свърши. На петнадесети юни Краси и Петьо се приготвиха за морски лагер. Всеки от тях имаше по един куфар и по една чанта. Първи натовариха багажа си в автобуса и с нетърпение зачакаха да потеглят.

По пътя децата пяха през цялото време. Шофьорът и класната с усмивка им пригласяха. Представяха си как ще играят в тъмносините вълни и ще строят пясъчни замъци на брега.

Гледаха през прозореца и се възхищаваха на красивата природа. Впечатлиха се колко грозна е тя там, където не е чисто. Те бяха добросъвестни и събираха отпадъците си, за да ги изхвърлят на определените места. Краси се обърна към Петьо:

– Как може хората да замърсяват природата така?! Петьо изведнъж се сети нещо:

– Искаш ли да почистим автобуса, преди да слезем? Така ще помогнем на шофьора.

Класът бързо изчисти автобуса и весело се втурнаха към хотела.

*Христина Сергеева*